Λουίς Αρόγιο Σάντσες

Ο **Λουίς Ενρίκε Αρόγιο Σάντσες** (*Luis Enrique Arroyo Sánchez*)  (γεννημένος στις 10 Νοεμβρίου 1956) είναι ο σημερινός Πρόεδρος του Συμβουλίου Υπουργών του Περού από τις 17 Μαρτίου 2026. Προηγουμένως ήταν υπουργός Άμυνας, από τον Φεβρουάριο έως τον Μάρτιο του 2026.

Ο Αρόγιο αποστρατεύτηκε από το στράτευμα με τον βαθμό του υποστρατήγου. Κατά τη διάρκεια της θητείας του, «διοίκησε την Τρίτη Μεραρχία Στρατού στην Αρεκίπα και την Πέμπτη Μεραρχία στο Ικίτος, υπηρέτησε στη ζώνη καταστολής εξεγέρσεων Βάγιε δε λος Ρίος Απουρίμακ, Ένε ι Μαντάρο και διηύθυνε τη Σχολή Πολέμου του Στρατού». Μεταξύ 5 Νοεμβρίου 2025 και 24 Φεβρουαρίου 2026 ο Αρόγιο υπηρέτησε ως επικεφαλής του Εθνικού Ινστιτούτου Πολιτικής Προστασίας.Στη συνέχεια υπηρέτησε ως υπουργός Άμυνας από τις 24 Φεβρουαρίου 2026 έως και τις 17 Μαρτίου του ίδιου έτους. Ο πρόεδρος Χοσέ Μαρία Μπαλκάσαρ διόρισε τον Αρόγιο ως πρωθυπουργό, αφότου η Ντενίς Μιράγιες παραιτήθηκε από τη θέση έχοντας υπηρετήσει για τρεις εβδομάδες.

## Βιογραφία
Γεννήθηκε στην Επαρχία του Ασκόπε, στο διαμέρισμα Λα Λιμπερτάδ (Περού). Φοίτησε στο Εθνικό Κολέγιο Σαν Χουάν, στο Τρουχίγιο.

Στη συνέχεια εισήχθη στη Στρατιωτική Σχολή του Τσορίγιος και αποφοίτησε με την τάξη του 1981 «Ήρωες της Τάκνα και Αρίκα». Διετέλεσε γενικός διοικητής της Τρίτης Μεραρχίας Στρατού, με έδρα το Διαμέρισμα Αρεκίπα, γενικός διοικητής της Πέμπτης Μεραρχίας Στρατού, με έδρα το Λορέτο, και διευθυντής της Ανωτάτης Σχολής Πολέμου του Στρατού. Επίσης, κατείχε θέσεις στη ζώνη Βάγιε δε λος Ρίος Απουρίμακ, Ένε ι Μαντάρο (Vraem), καθώς και διάφορα καθήκοντα σχετικά με τον τομέα της Στρατιωτικής-Αστυνομικής Δικαιοσύνης.

Τον Νοέμβριο του 2025 διορίστηκε επικεφαλής του Εθνικό Ινστιτούτο Πολιτικής Προστασίας (Indeci), αντικαθιστώντας τον Αλμπέρτο Μανουέλ Λοσάδα Φρίας. Κατείχε τη θέση αυτή κατά τη στιγμή του διορισμού του ως υπουργού Άμυνας.

## Υπουργός του Κράτους
### Υπουργός Άμυνας
Στις 24 Φεβρουαρίου 2026 διορίστηκε και ορκίστηκε υπουργός Άμυναςαπό τον πρόεδρο Χοσέ Μαρία Μπαλκάσαρ, εντασσόμενος στο υπουργικό συμβούλιο υπό την προεδρία της Ντενίσε Μιράγιες.

Στην πρώτη του ομιλία ενώπιον του πολιτικού και στρατιωτικού προσωπικού του Υπουργείου Άμυνας, εξέφρασε τη δέσμευσή του να αντιμετωπίσει τις καταστάσεις έκτακτης ανάγκης στη χώρα, όπως αυτές που προκλήθηκαν από τις βροχοπτώσεις, αναφερόμενος στην εμπειρία του ως επικεφαλής του Indeci.

### Πρόεδρος του Συμβουλίου Υπουργών

Στις 17 Μαρτίου 2026 ο Λουίς Αρόγιο ορκίστηκε Πρόεδρος του Συμβουλίου Υπουργών, αντικαθιστώντας την Ντενίσε Μιράγιες, μία ημέρα πριν την παρουσίαση του υπουργικού συμβουλίου στο Κογκρέσο για το αίτημα ψήφου εμπιστοσύνης. Ο ίδιος ο Πρόεδρος Μπαλκάσαρ ήταν εκείνος που ζήτησε την παραίτηση της Μιράγιες, δεδομένου ότι πολλές κοινοβουλευτικές ομάδες του Κογκρέσου είχαν προαναγγείλει ότι θα καταψήφιζαν το Συμβούλιο Υπουργών. Με αυτόν τον τρόπο, η ψήφος εμπιστοσύνης αναβλήθηκε.

Το νέο Υπουργικό Συμβούλιο Αρόγιο επικύρωσε τους υπουργούς που προέρχονταν από το Συμβούλιο Μιράγιες, με εξαίρεση πέντε, των οποίων οι αντικαταστάτες ήταν οι: Ροδόλφο Ακούνια Ναμίχας (Οικονομίας και Οικονομικών), Χοσέ Σαπάτα Μοράντε (Εσωτερικών), Κάρλος Ντίας Νανίνο (Άμυνας), Μαρία Κουάδρος Εσπινόσα (Παιδείας) και Έντιθ Παριόνα Βαλέρ (Γυναικών και Ευάλωτων Πληθυσμών).

## Σημειώσεις

## Παραπομπές

Αρογιο Σαντσες
Αρογιο